Käsittelemme Raamattu rakkaaksi -sarjassa nykyään Mooseksen elämää.
Sarja pohjautuu kirjaani Valtakunta etsii taistelijoita - Mooses.
Tämän jakson nimi on Prinssi lammaspaimenena.
Me jäimme sinne Siinain erämaahan.
Mooses joutui pakenemaan päätä pahkaa Egyptin hovista -
tapettuaan egyptiläisen valtion virkamiehen ilman oikeudenkäyntiä.
Nyt hän ratsastaa eteenpäin 400 km eikä tiedä, minne on menossa.
Ehkä hänellä on sen verran rahaa, että pystyy maksamaan yösijansa -
tai sitten vaan yöpyy vieraan- varaisten beduiinien teltoissa.
Sitten hän saapuu Midianin maahan yhdelle keitaalle.
Midianin maa oli Siinain itäosissa -
ja jatkui ihan Kuolleenmeren itäpuolelle saakka.
Midianilaiset olivat paimentolaisia, jotka seurasivat lampaitaan.
Eivät he mihinkään kaupunkeja rakentaneet.
Tätä kuitenkin kutsuttiin Midianin maaksi ja siellä oli tämä keidas.
Mooses varmaan illansuussa istahtaa palmun juurelle -
ja ajattelee juottaa hevosen ja juoda itsekin.
Siinä on paljon paimenia jonossa juottamassa lampaitaan.
Kuten muistamme, itämaiset kaivot ovat syviä.
Pitää hakea ruukulla vettä portaita pitkin ja kaataa se juomaruuheen.
Se on hirveän iso työ. Paimenia oli monta ja piti odottaa vuoroaan.
Yhtäkkiä Mooses huomaa 7 tytön seurueen, jolla on lampaita, -
mutta miehet pistävät tytöt aina jonon hännille.
Raamatusta saa sen kuvan, että jo ammennettuaan ruuhiin vettä -
heidät ajettiin pois. Mooses kun oli niin oikeudenmukainen mies, -
hän varmaan ampaisi ylös sanoen: "Hei! Nuoret naiset olivat ensin!"
Se oli aika vaarallinen tilanne.
Paimenia oli paljon ja heillä oli kotikenttäetu. Mooses oli yksin.
Niin kummallisesti silti kävi, että paimenet päästivät naiset ensin.
Mooseksella oli varmaan jotain auktoriteettia olemuksessaan, -
että ihmiset tottelivat häntä.
Saattoi olla vahvannäköinen muutenkin.
Ja tytöt olivat ihan ihmeissään.
Eikä se loppunut siihen. Mooses otti ruukun ja haki vettä kaivosta.
7 paimentyttöä olivat huuli pyöreinä -
ja vaatteista katsoivat hänet egyptiläiseksi.
He menivät isänsä luo tavallista aiemmin. Isän asiaa ihmetellessä -
he sanoivat egyptiläisen miehen auttaneen heitä.
Isä, Jetro nimeltään, Midianin pappi, sanoi: -
"Käykää hakemassa mies syömään." Joku juoksee kaivolle toivoen, -
että komea mies olisi siellä vielä ja onhan hän.
Hänet kutsutaan Jetron teltalle - ja sinne hän jää.
Siinä kävi sitten niin, että Jetro tajusi, -
että eihän tällä miehellä ole mitään paikkaa missä asua.
Näin hyvä ja oikeudenmukainen mies! Jääköön vaan tänne.
Jetro tarjoaa vanhinta tytärtään Sipporaa Moosekselle vaimoksi.
Mooses, joka ei huolinut Egyptin kleopatroja, ottaa paimentytön, -
tämmöisen ruumiillista työtä tekevän tytön.
Oli vielä niin, että paimenet olivat egyptiläisille kauhistus.
Mooseksen aiemmissa piireissä inhottiin paimenia -
eikä varmasti menty niitten kanssa naimisiin!
Nyt Mooses kuitenkin menee ja saa hyvän vaimon.
Entinen Egyptin prinssi ei todella tiennyt paimentamisesta mitään.
Hän saa nyt uuden ammatin. 40 vuotta hän on sitten paimenessa.
Varmaan ne tytöt opettivat hänelle ammatin alkeet: -
mistä löytyy ruohoa, mistä vettä, missä yövytään. Luolia piti olla.
Ja miten vuonia kohdellaan ja varjellaan pedoilta jne.
Sillä tavalla muuttui Mooseksen elämä yhdellä iskulla.
Tiedättekö mitä? Tämä oli Jumalan suunnitelma hänen kohdallaan.
Tämä oli sitä johtajakoulutusta. Tosin kesti luokka pitkään - 40 v.
Nimittäin, 40 vuoden kuluttua Mooses tuli samaan autiomaahan -
2 miljoonan ihmisen kanssa, joista hän oli vastuussa.
Oli se vaan tärkeää tietää, miten autiomaassa selvitään ja pärjätään.
Ja kai paimenen hommassa jotain johtamistaitojakin oppii.
Kävi kyllä niin, että Mooseksesta tuli hiljainen mies.
Hän sanoo, että hänellä on hidas puhe ja kankea kieli, -
vaikka Stefanus oli sanonut hänestä, -
että hän oli voimallinen sanoissa ja teoissa siellä Egyptissä.
Niin, Moosekselle syntyy kaksi poikaa.
Toisen nimi on Geersom ja toisen Elieser.
Tämä Geer tarkoittaa 'muukalaista'.
Mooses selittää sitä: "Minä olen muukalainen vieraassa maassa."
Tästä nimestä näemme pilkahduksen Egyptin prinssin sydämeen, -
josta tuli paine. Hän koki, ettei Midian ole hänen kotimaansa, -
vaikka se on vaimon kotimaa ja poika on siellä syntynyt.
Hänen isänmaansa on jossain muualla.
Egypti se ei ole. Sieltä hänet on karkotettu.
Siellä on kuolemantuomio odottamassa.
Se on se Luvattu maa, jota kohti Mooses käänsi katseensa.
Näki sen näkymättömän Luvatun maan.
Mooses-raukkakaan ei patriarkkojen tavoin -
oikein saanut asettua koskaan mihinkään.
Hän ei saanut sitä kotia, Luvattua maata tässä elämässä.
No niin, sitten tapahtuu näin, -
kun 40 vuotta on mennyt ja Mooses on aika kaukana lampaineen.
Hän on Siinain niemimaan etelä- osassa - ainakin 100 km:n päässä.
Luultavasti ruohoa oli kotikulmilla vähän.
Hän näkee yhtäkkiä erikoisen näyn, että pensas palaa, mutta ei kulu.
Salamaa ei voi olla - taivas on sininen.
Ketään ei näy. Mistä tuli on syttynyt?
Ja se vaan palaa ja palaa? Kuiva pensas leimahtaa -
ja palaa 3 minuutissa poroksi siellä autiomaassa, -
mutta nyt se vaan palaa ja palaa.
Yhtäkkiä sieltä pensaasta kuuluu ääni: -
"Mooses, Mooses, riisu kengät jaloistasi, sillä tämä on pyhä maa."
Mooses tajuaa, että pensaassa on joku.
Ajatteleeko hän: enkeli vai Jumala? En tiedä, mutta nyt hän kuulee -
pyhä-sanan ensimmäistä kertaa.
Tämä adjektiivi esiintyy Raamatussa tässä ensimmäistä kertaa, -
mutta miten monesti Mooseksen kirjoissa!
Tämä 'pyhä' on pääsanoja koko Mooseksen historiassa.
Jumalassa on tällainen pelottava puoli. "Riisu kengät jalastasi."
Häntä ei saa lähestyä miten vaan, missä vaan, milloin vaan.
Jumala itse sanoo, antaa välineet, miten Häntä saa lähestyä.
Mooses alkaa opetella sitä. Hän riisuu kengät, lähestyy pensasta -
ja kuulee, mitä Jumala hänelle sanoo. Ja se on kyllä shokki!
No, se ensimmäinen osa on kyllä hyvä, kun Herra sanoo: -
"Minä olen nähnyt kansani kurjuuden Egyptissä ja kuullut -
heidän huutonsa sortajainsa tähden, niin, minä tiedän heidän tuskansa."
Orjuutta oli jatkunut melkein 100 vuotta -
ja Egyptissä oli asuttu jo melkein 430 vuotta.
Israelilaisista oli tuntunut, että Herra oli heidät unohtanut.
Tässä Herra sanoo, ettei ole unohtanut. Hän on kuullut huudon.
Tämän haluaisin sanoa sinulle, hyvä ystäväni, joka tätä katsot.
Herra on kuullut sinun huutosi. Vaikka sinusta tuntuu, -
että se kaikui tyhjille seinille, niin Hän on kuullut jokaisen sanan!
Ja Hän odottaa sitä hetkeä, että Hän saa sinua auttaa.
Nyt Hän sanoo Moosekselle: "Mene ja johdata kansani pois Egyptistä."
Mooses oli 40 vuotta sitten ajatellut, että hän siihen pystyisikin.
Nyt hän kieltäytyy neljä kertaa ja keksii kaikkia syitä.
Hidas puhe ja kankea kieli, ei ne usko häntä kuitenkaan jne.
Sitten käydään tämä keskustelu Mooseksen ja Herran välillä: -
Tässä Jumala ilmoittaa Moosekselle nimensä.
Tosin Jahve-nimi on Raamatussa esiintynyt jo ennenkin, -
mutta nyt siitä tulee Jumalan varsinainen erisnimi.
Se esiintyy Raamatussa melkein 6 500 kertaa.
Meidän käännökseemme se on aina käännetty sanalla 'Herra'.
Vanhemmissa Raamatuissa, kun takana oli sana JAHVE, -
silloin se oli isoin kirjaimin kirjoitettu.
Herra ikään kuin tässä aloittaa sen nimensä sanoen Minä olen... -
ja sitten tulee Jeesus, joka täydentää sen nimen.
Johanneksen evankeliumissa Jeesus sanoo 7 Minä olen -lausetta.
Siinä Hän ilmoittaa, kuka se Jahve oikein on.
Kun alkuseurakunta sanoo, että Jeesus on Herra, -
se tarkoittaa, että Jeesus on Jahve, VT:n puhuma Jumala.
Muistatte, mitkä ne Jeesuksen 7 sanaa olivat.
Minä olen elämän leipä - maailman valo - tie, totuus ja elämä -
ylösnousemus - lammasten ovi - hyvä Paimen ja totinen viinipuu.
Tällainen Jumala on Jahve ja Hänet Jeesus meille sitten ilmoitti.
Niin, Mooses ei halunnut johtajaksi.
Ei Raamatussa taida kyllä olla yhtään ihmistä, -
jonka Jumala nimittää johtajaksi ja joka riemusta kiljuu: -
"Ihanaa! Minä saan tämän aseman!" Ajatelkaa Jeremiaa, Jesajaa -
tai Aamosta tai Joonaa.
Kaikkihan he pyristelevät vastaan.
On vähän epäilyttävää, jos joku kovin pyrkii hengelliseen johtoon.
En usko, että hän tietää, mihin hommaan on menossa.
Siinä pitäisi aina olla se Jumalan kutsu.
Nyt haluan lukea teille virrenvärssyn, -
joka sopii tähän jaksoon Prinssi lammaspaimenena.
Luo itse, Vapahtaja hyvä, myös minuun usko, rohkeus -
ja luottamuksen rauha syvä ja uusi tahto, rakkaus.
Sinua tahdon palvella ja voittaa kruunun taivaassa.
Virsi 233.
Kiitos, kun olit mukana. Tavataan seuraavalla kerralla.
Hyvä katsoja! Jos tunnet saaneesi siunausta -
ja hengellistä opetusta Raamattu rakkaaksi -ohjelmista, -
niin voit tukea tämän ohjelman tuottamista ja kustantamista.
Voit soittaa ruudussa näkyvään numeroon.
Jokaisen puhelun hinta on noin 12 euroa.
Voit myös lahjoittaa ruudussa näkyvälle pankkitilille.
Muistahan viite, jotta tuki tulee tähän ohjelmaan.
Kiitos sinulle!
Tekstitys: Tuula-Riitta Virrankare